ORDENANZA MUNICIPAL REGULADORA DO PROCEDEMENTO DE CONCESIÓNDE AXUDAS DE INCLUSIÓN SOCIAL DO CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 08/09/2016)

Tras a aprobación inicial polo Pleno da Corporación do Concello de Lalín, na sesión ordinaria celebrada o pasado 26 de maio de 2016, e dado que durante o período de información pública non se presentaron reclamacións, de conformidade co artigo 49 da Lei 7/1985, de 2 de abril, Reguladora das Bases do Réxime Local, enténdese definitivamente aprobado o acordo ata entón provisional. De conformidade co previsto no artigo 70.2 da Lei 7/1985 procédese á publicación do texto íntegro de dita ordenanza. A Constitución Española no seu artigo 39 recolle o mandato aos poderes públicos para asegurar a protección social, económica e xurídica da familia. No mesmo senso o artigo 41: “os poderes públicos garantirán a asistencia e prestacións sociais suficientes ante situacións de necesidade.” O artigo 148.1.20 do texto constitucional establece que as Comunidades Autónomas poderán asumir competencias en materia de asistencia social. Segundo a Lei 7/1985, Reguladora de Bases de Réxime Local modificada pola Lei 27/2013, de 12 de decembro, de Racionalización e Sostenibilidade da Administración Local o municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal, exercendo en todo caso, como competencias propias, nos termos da lexislación estatal e autonómica, en materias tales como: avaliación e información de situacións de necesidade social e a atención inmediata a persoas en situación ou risco de exclusión social. A Lei 3/2011, do 30 de xuño, garante a protección total da familia; en especial, a das familias valoradas de especial consideración, ás que se lles asegura un trato preferente nos ámbitos educativos, da vivenda, cultura, novas tecnoloxías, etc. Segundo o seu artigo 8.2: 2. O municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e as aspiracións da veciñanza. O municipio exercerá, en todo caso, de conformidade co disposto na lexislación de réxime local e sectorial de servizos sociais, competencias nas seguintes materias: A Lei 13/2008, do 3 de decembro, de servizos sociais de Galicia atribúe aos Concellos a competencia dos servizos sociais comunitarios básicos que teñen entre as súas funcións o estudo e diagnóstico social da comunidade, a detección e análise de necesidades e demandas no seu ámbito de intervención. O mesmo texto normativo no seu artigo 18 establece dentro do Catálogo de Servizos Sociais as prestacións económicas orientadas a satisfacer necesidades pecuniarias valoradas dos individuos ou das familias e a estimular a súa incorporación social e laboral. Así o artigo 21 dentro das prestacións económicas inclúe as axudas de emerxencia e necesidade social. A Lei 10/2013, do 27 de novembro, de inclusión social de Galicia ten por obxecto establecer e regular un conxunto de medidas e recursos específicos para as persoas en situación ou risco de exclusión social, co fin de mellorar a cohesión e a inclusión social en Galicia. En todo caso, este tipo de axudas económicas débense conceder unicamente seguindo os criterios xerais establecidos nesta Ordenanza, e, tal como se ven facendo na actualidade, mediante unha valoración profesional que teña en conta os seguintes aspectos: a tipoloxía do problema ou necesidade social a cubrir, a pertinencia da axuda económica para dar resposta á demanda ou necesidade, o seu grao de urxencia, a non existencia doutros medios ou recursos para solucionala, a prevención de situacións de risco o desprotección para menores, a prevención de situacións de risco e/o desprotección para persoas maiores e evitar deterioro de situacións persoais que poidan abocar en procesos de exclusión social. Por todo elo, e tendo en conta a necesidade de lograr respostas e solucións axeitadas ás diversas necesidades das persoa, sen menoscabo da necesaria homoxeneización da atención, de xeito que todo cidadán teña os mesmos dereitos ante as mesmas situacións de necesidade, independentemente do lugar de residencia, faise necesario que a organización, as normas de funcionamento e de xestión de estas prestacións se realice cos mesmos criterios en todos e cada unha das Unidades de Traballo Social que configuran o a Concellería de Benestar Social do Concello de Lalín. En este marco normativo e en base ás competencias atribuídas ao Concello de Lalín en materia de servizos sociais nace a presente Ordenanza de Axudas de Inclusión Social: 1–É o obxecto de esta Ordenanza a regulación das axudas de inclusión social destinadas a persoas ou familias en situación ou risco de inclusión social empadroadas e residentes no Concello de Lalín.2–Enténdense por axudas de inclusión social as prestacións de carácter non periódico que teñen como finalidade posibilitar ou reforzar os procesos de inclusión social das persoas ou familias determinadas no artigo 2 así como atender as situacións de grave emerxencia de persoas ou familias vulnerables que poidan desencadear un proceso de exclusión social.3–As axudas de inclusión social están destinadas a sufragar gastos extraordinarios e urxentes segundo a tipoloxía das mesmas de acordo ao artigo 8 da Ordenanza e deben formar parte de un proceso de intervención social encamiñado a superar a situación de necesidade plantexada, mediante unha axuda económica.4–Para favorecer a súa eficacia e adecuación á súa finalidade, as persoas ou unidades de convivencia perceptoras de estas axudas vincularanse a proxectos de traballo social ou socioeducativos desenvolvidos desde os servizos sociais comunitarios que se responsabilizarán do seu seguimento.5–As axudas de inclusión só se poderán adicar á finalidade para a cal foron concedidas. As axudas municipais de inclusión social diríxense a aquelas persoas individuais e unidades de convivencia empadroadas e/ou residentes no Concello de Lalín que se atopen en situación ou risco de exclusión social sempre que cumpran ademais os requisitos establecidos en esta Ordenanza. A concesión das axudas axustarase ás aplicacións orzamentarias 231.480.00 e 2311.480.00. Non poderán outorgarse axudas polo mesmo concepto que se concedesen por outras administracións ou organismos públicos, excepto, se a axuda concedida non solventase a necesidade podendo, en este caso, complementarse dende esta administración sen que en ningún caso poida superar o custe total do obxecto da axuda. Será incompatible a concesión da axuda económica co desfrute gratuíto de servizos que cubran as mesmas necesidades. Os requisitos para acceder a estas axudas son os seguintes: NON poderán acceder a estas axudas municipais: Considérase que non se dispón de ingresos suficientes con que atender total ou parcialmente aos gastos específicos de carácter básico, cando os recursos económicos mensuais (unha vez descontados, no seu caso, os gastos procedentes da vivenda habitual (préstamo hipotecario ou alugueiro), ata un máximo de 200€/mes), non sexan superiores ao 75 % do IPREM, para un membro, incrementándose segundo os seguintes tramos: Os medios económicos computáranse de conformidade aos seguintes puntos: b.1. Gastos de alugueiro de vivenda ou amortización de hipoteca. b.2. Fianzas para alugueiro de vivenda. b.3. Equipamento mobiliario básico da vivenda. b.4. Débedas de subministros e servizos tales como recibos de enerxía eléctrica, auga, gas e lixo. b.5. Altas e/ou gastos derivados de contratos de subministros. Con carácter xeral só se poderá conceder unha axuda de inclusión social do mesmo tipo por ano. O importe das axudas modularase atendendo ao concepto concreto da necesidade, á consecución do obxectivo de satisfacer ou axudar a cubrir a necesidade, ao gasto necesario para satisfacela, á situación socioeconómica do/ a solicitante. A axuda poderá cubrir o gasto total da necesidade, cando así sexa avaliado polo/a traballador/a social que o fará constar no informe social. En xeral os importes máximos serán: O procedemento de concesión iniciarase coa presentación da solicitude, en modelo oficial e dirixida ao Sr. Alcalde, por parte da persoa interesada no Rexistro Xeral Municipal ou por calquera dos medios previstos na normativa de procedemento administrativo común das administracións públicas e do réxime xurídico do sector público, vixente en cada momento, acompañada da documentación esixida en cada caso. Así mesmo poderase iniciar de oficio mediante informe emitido polos/as traballadores/as sociais que iniciarán o expediente a todos os efectos. Xunto coa solicitude, achegarase a seguinte documentación ( en caso de que non figure en poder do Concello de Lalín ou a mesma non estea actualizada): 11.1. A solicitude acompañada da documentación acreditativa presentarase no Rexistro Xeral do Concello de Lalín para o seu traslado á concellería con competencias en servizos sociais.11.2. O prazo para a presentación de solicitudes estará aberto todo o ano.12.1 O/a traballador/a social realizará un estudio das solicitudes presentadas e emitirá un Informe social no que se recolla unha síntese, a situación, obxecto, valoración, un ditame técnico e unha proposta de intervención profesional. Para a súa elaboración terán de conta as circunstancias da persoa e/ou unidade de convivencia en relación co artigo 3, co cumprimento dos requisitos de acceso así como as características da situación concreta de necesidade ou emerxencia. A valoración social contida no informe concluirá cunha proposta sobre a idoneidade e a procedencia, ou non, da concesión da axuda de inclusión social. Se fose necesario, requirirá para que no prazo estipulado na normativa de procedemento administrativo común das administracións públicas e do réxime xurídico do sector público vixente en cada momento, subsane a solicitude ou complete a documentación perceptiva, coa advertencia de que, de non facelo así, teráselle por desistido da súa petición, logo da resolución.12.2. O/A Concelleiro/a delegado/a elaborará a oportuna proposta sobre a concesión ou denegación da axuda solicitada.12.3. Unha vez completado o expediente, previa fiscalización de Intervención, elevarase ao órgano municipal competente a proposta de concesión ou denegación segundo corresponda, para que emita resolución. A resolución do procedemento corresponderá ao órgano municipal competente en cada momento. A resolución, que porá fin á vía administrativa, notificarase á persoa interesada nun prazo máximo de 10 días. A resolución deberá producirse nun prazo máximo de 2 meses desde a solicitude, trascorrido o devandito prazo sen que se producise resolución expresa, a persoa solicitante poderá entender desestimada a súa petición. Con respecto á resolución por silencio administrativo e ao réxime de recursos estarase ao disposto na normativa vixente en materia de procedemento administrativo común das administracións públicas e do réxime xurídico do sector público. Unha vez aprobada a concesión da axuda por parte do órgano competente e previa presentación da factura ou recibo correspondente, en caso de que non se tivese achegado coa solicitude, procederase ao pagamento do importe concedido. O pagamento efectuarase á persoa física ou xurídica emisora da factura no número de conta que figure no expediente administrativo. O departamento de intervención – tesourería achegará os correspondentes xustificantes de pago ao departamento de servizos sociais. En casos excepcionais e debidamente xustificados no expediente cabe a posibilidade de pagamento en efectivo á persoa solicitante, que deberá de presentar documentación xustificativa do emprego da axuda, para o concepto para o que foi concedida, no prazo de 60 días naturais a contar dende o día seguinte ao cobro da axuda. En todo caso para o pagamento da axuda teranse que seguir cumprindo os requisitos que deron lugar á concesión da mesma. Serán obrigas das persoas beneficiarias destas axudas: O incumprimento, total ou parcial, das condicións establecidas nesta ordenanza e, en especial, o falseamento das condicións requiridas para acceder ás axudas, a utilización destas para finalidades distintas das previstas, o incumprimento da obriga de xustificación ou a duplicidade que infrinxa o regulado sobre compatibilidade, constituirán causas determinantes da revogación da axuda concedida, coa conseguinte obriga de reintegro das cantidades e xuros de mora correspondentes. En canto ao réxime de infraccións e sancións aplicable e ó procedemento para a súa imposición, estarase ao previsto sobre o particular na normativa reguladoras das subvencións públicas. De acordo co disposto na Lei orgánica 15/1999, do 13 de decembro, de protección de datos de carácter persoal, infórmase de que os datos de carácter persoal que se faciliten na participación do presente procedemento serán incorporados nun ou varios ficheiros, cuxo responsable é o Concello de Lalín, con domicilio en Praza de Galicia, s/n -Lalín– Pontevedra, onde se poderán exercitar en todo momento os dereitos de acceso, rectificación, cancelación e, se é o caso, o de oposición. Mediante a participación no presente procedemento, os titulares dos datos persoais facilitados consenten expresamente o seu tratamento coa finalidade de levar a cabo a tramitación deste procedemento. Esta ordenanza entrará en vigor segundo o disposto na Lei 7/1985, do 2 de abril, Reguladora das Bases do Réxime Local. Lalín, a 31 de agosto de 2016.—O Concelleiro de Benestar Social, Nicolás Mª González Casares.